Дончо Златев: Детските линейки са по-голям шанс за най-беззащитните | Грамофона - новини от Бургас, България и света.
10.06.2019 , 15:35 | Автор : Gramofona.com
- Не мога да кажа, че идеята е нова. Активно участвам в кампанията за събиране на капачки за закупуването на кувьози и по тази линия съм доста запознат с темата. Колкото повече капачки събирахме с колегите ми, толкова повече си задавах въпроса – защо? Толкова ли е скъпо да се закупи това жизнено важно оборудван? Направих проучване и останах шокиран от факта, че стойността на една специализирана детска линейка, с всичко необходимо за неонатални пациенти, е едва 150 хиляди лева, а толкова години не се намират средства за закупуването на такива автомобили за спешна помощ. Още по-парадоксолното в случая е, че единствената такава линейка в страната, която оперира на територията на Столична община, е закупена с дарения.
- Много хора ми зададоха този въпрос през последния месец. Истината е, че тези линейки не са като обикновените. Те са оборудвани с високотехнологичен транспортен кувьоз за неонатални пациенти, монтиран на специализирана самоносеща се носилка. Самите кувьози също имат вградени всички необходими системи за мониторинг. Линейката освен за най-малките е предвидена и за по-големи деца. Да не забравяме и най-важния аргумент – над 6000 деца в България се раждат недоносени само за година. Това е около 10% от общия брой на родените деца в България, при спад до 4% в Европа. Т.е. изобщо не е малък броя на децата, които ще бъдат обслужвани от тези специализирани линейки.
- Надявам се. В крайна сметка това не само моя молба, аз вярвам, че всеки човек, който е чул, се е присъединил към инициативата. Премиерът показа, че може да се вслушва в гласа на хората и се надявам лично той да предприеме нужните действия. Вече цял месец Министерствата на Здравеопазването и Финансите не могат да дадат становище по моето предложение, затова се надявам и на намеса от г-н Борисов, за да се случи по-бързо закупуването на тези линейки. Трябва да дадем по-голям шанс на най-беззащитните – децата, които да вдишат своите първи глътки въздух в по-сигурна среда, а по този начин да дадем и повече оптимизъм на семействата им.